આ 16 સપ્ટેમ્બર રવિવારના રોજ રાજકોટના રૈયા રોડ પર સદ્દગુરૂ તીર્થધામની પાછળ જે એન્ડ ડી ડાન્સ એન્ડ મ્યુઝિક કંપની ખાતે યોજાનારા વર્કશોપ અંગે વધુ વિગત આપતા માનસી ધ્રુવે જણાવ્યું હતું કે કલર્સમાં ચાલી રહેલા ડાન્સ દીવાને કાર્યક્રમ દરમિયાન મને ઘનું નવું શીખવા મળ્યું છે. અને નામી જજીસની સાથે કામ કરવાનો મોકો મળ્યો અને મારા સાથી કલાકારો સાથે શો કરીને વધુને વધુ શીખવાની તક મળી છે. અને આ મુકામ સુધી પહોંચી છું ત્યારે રાજકોટના ઉભરાતા ડાન્સ કલાકારો માટે મારે કંઇક કરવું જોઇએ એવી ભાવના સાથે રાજકોટમાં એક દિવસીય ડાન્સ વર્કશોપનું આયોજન કર્યુ છે. જેમાં કોઇપણ ડાન્સમાં રુચિ ધરાવતા બાળકો વિનામુલ્યે ભાગ લઇ શકે છે. આ વર્કશોપનો ઉદ્દેશ માત્ર એટલો જ છે કે રાજકોટના ઉભરતા કલાકારો સાથે ડાન્સ સેશન લઇને તેમને મારા અનુભવો શેર કરી શકું.